Химна Краљевине Срба, Хрвата и Словенаца, касније Краљевине Југославије је била састављена од три песме: Боже правде која је пре настанка заједничке државе била химна Краљевине Србије, а данас је химна Србије и бивша химна Републике Српске, Лијепа наша домовино која је данас химна Хрватске и Напреј застава славе (сло: -{Naprej zastava slave}-) која је некада била химна Словеније, а данас је свечана песма Војске Словеније.

Никада није била званично, законом, проглашена за химну државе и није постојао званично дефинисан текст. Једино правило, које је било дефинисано, односило се на редослед извођења свечаних песама сва три народа, односно (од 1929) све три јужно-словенска племена која су чинила југословенски народ.

Химна је сачињена од 4 строфе, од којих су прва и четврта узете из песме Боже правде, друга из песме Лијепа наша домовино, а трећа из песме Напреј застава славе. У неким приликама интониране су све три свечане песме у целости, а понекад и по две строфе од сваке песме.

Текст 
Боже правде, ти што спасе,
од пропасти до сад нас!
Чуј и од сад наше гласе
и одсад нам буди спас!

-{Lijepa naša domovino,
Oj junačka zemljo mila,
Stare slave djedovino,
Da bi vazda sretna bila!

Naprej zastava slave,
na boj junaška kri,
za blagor očetnjave
naj puška govori!}-

Боже спаси, Боже храни,
нашег Краља и наш род!
Краља Петра, Боже храни, (Краљ' Ал'ксандра, Боже, храни,)
моли ти се сав наш род!

Четврта строфа је на, де-факто, српском уз напомену да може да се пева и на осталим дијалектима тадашњег српскохрватског као и на словеначком језику.

Спољашње везе 

Национални симболи Југославије
Краљевина Југославија
Химне